EkBass/fiwiki-20250220-pages-articles huggingface dataset:
Jonathan Torohia

Jonathan Torohia (taiteilijanimeltään Jo, s. 22. helmikuuta 1985 Tahiti) on tahitilainen beachfutismaalivahti, joka edustaa Tahitin beachfutismaajoukkuetta ja espanjalaista FC Barcelonaa.http://www.beachsoccer.com/players/Jonathan%20torohia Oikeajalkainen Torohia on 191 senttimetriä pitkä ja painaa 78 kilogrammaa.http://nl.soccerwiki.org/player.php?pid=73334 Torohia on pelannut Tahitin kanssa kolmissa MM-kilpailuissa, vuosina 2011, 2013 ja 2015.http://www.fifa.com/worldfootball/statisticsandrecords/players/player=278763/index.html Vuoden 2015 kilpailuista Espinhosta Tahiti voitti hopeaa ja Torohia palkittiin turnauksen parhaalle maalivahdille annettavalla Golden Glove -palkinnolla.http://www.fifa.com/beachsoccerworldcup/news/y=2015/m=7/news=taiarui- and-moran-strike-gold-2666263.html Seuratasolla Torohia on pelannut FC Barcelonan lisäksi muun muassa AS Manu-Urassa.FIFA-data Torohia on pelannut myös jalkapalloa maalivahtina. Hän on edustanut muun muassa Tahitin pääsarjan AS Piraeta, jonka paidassa hän on pelannut myös OFC Champions Leagueta.http://www.transfermarkt.co.uk/jonathan-torohia/profil/spieler/75727 == Lähteet == Luokka:Tahitilaiset beachfutispelaajat Luokka:Tahitilaiset jalkapalloilijat Luokka:Vuonna 1985 syntyneet Luokka:Elävät henkilöt
Alex Telles

Alex Nicolao Telles (s. 15. joulukuuta 1992 Caxias do Sul) on brasilialainen jalkapalloilija. Hän on pelannut myös Brasilian jalkapallomaajoukkueessa. Vasenjalkainen Telles on pelipaikaltaan vasen laitapuolustaja.http://www.transfermarkt.co.uk/alex- telles/profil/spieler/255755#subnavi == Seurajoukkueura == === Juventude === Telles on Esporte Clube Juventuden kasvatti. Hän debytoi seuran edustusjoukkueen paidassa Brasilian neljänneksi korkeimmalla sarjatasolla Série D:ssä vuonna 2011. Telles pelasi seuran paidassa yhteensä 13 ottelua viimeistellen niissä kaksi maalia. === Grêmio === Tammikuussa 2013 Telles siirtyi Brasilian Série A:n Grêmioon, jonka paidassa hän teki pääsarjadebyyttinsä kaudella 2013. Telles pelasi ainoaksi jääneellä Grêmio- kaudellaan 36 liigattelua, joissa hän teki yhden maalin. === Galatasaray SK === Tammikuussa 2014 Telles siirtyi Turkin Superliigan Galatasaray SK:hon. Ensimmäisellä kaudellaan Telles voitti seuran kanssa Turkin cupin. Kaudella 2014–2015, eli ainoalla täydellä kaudellaan seurassa, Telles voitti liiga- ja cupmestaruuden pelaten liigassa 22 ottelua, joissa syntyi yksi maali. Hän pelasi Galatasarayssa kaikkiaan 39 Superliigan ottelua ja seitsemän peliä Mestarien liigassa. === Internazionale === Elokuussa 2015 Telles siirtyi kauden 2015–2016 kattavalla lainasopimuksella Italian Serie A:n Internazionaleen. Hän debytoi seuran paidassa syyskuussa Milanon derbyssä Milania vastaan. Hän pelasi kaikkiaan 21 Serie A -ottelua. === Porto === Heinäkuussa 2016 FC Porto ilmoitti ostaneensa Tellesin 7 miljoonan euron siirtokorvauksella Galatasaraysta. Hän pelasi seuraavien runsaan neljän kauden aikana kaikkiaan 129 Primeira Ligan ottelua, joissa teki 21 ja syötti 40 maalia. Mestarien liigan 24 ottelussa hän viimeisteli kaksi ja alusti seitsemän maalia. Eurooppa-liigassa hän pelasi kahdeksan ottelua. Hän voitti Portugalin-mestaruuden 2018 ja 2020 sekä Portugalin cupin 2020. ===Manchester United=== Telles siirtyi noin 14 miljoonan eurolla englantilaiseen Manchester Unitediin neljävuotisella sopimuksella 5. lokakuuta 2020. Kauden 2021–2022 loppuun mennessä hän on pelaamissaan 30 Valioliigaottelussa antanut kuusi maalisyöttöä. Mestarien liigan kahdeksassa ottelussa hän on tehnyt yhden maalin. == Maajoukkueura == Telles ei pelannut Brasilian juniorimaajoukkueissa. Ensimmäisen ottelunsa A-maajoukkueessa hän pelasi Panamaa vastaan maaliskuussa 2019. Ensimmäisen MM-karsintaottelunsa hän pelasi Boliviaa vastaan lokakuussa 2020. Kaikkiaan hän on pelannut kuusi maaottelua. == Saavutukset == Galatasaray SK * Turkin Superliigan mestaruus 2014-2015 * Turkin cupin voitto 2013-2014 ja 2014-2015 * Turkin supercup 2015 FC Porto * Primeira Ligan mestaruus 2017-2018, 2019–2020 * Portugalin cupin voitto 2019–2020 * Portugalin supercupin voitto 2018 == Lähteet == Luokka:Brasilialaiset jalkapalloilijat Luokka:Vuonna 1992 syntyneet Luokka:Elävät henkilöt
Jacqueline Cabaj Awad

Jacqueline Cabaj Awad (s. 28. tammikuuta 1996) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 579 heinäkuussa 2015. Hän on voittanut urallaan yhden ITF-turnauksen kaksinpelissä. Cabaj Awad pelasi WTA-turnauksen pääsarjassa ensimmäisen kerran Båstadin turnauksen nelinpelissä vuonna 2013. Hän sai turnaukseen villin kortin Cornelia Listerin kanssa. He hävisivät avauskierroksen ottelunsa super-tie-breakiin venyneessä ottelussa. Cabaj Awad voitti ulkokenttien Ruotsin-mestaruuden vuonna 2015. == Lähteet == == Aiheesta muualla == * * Luokka:Ruotsalaiset tennispelaajat Luokka:Vuonna 1996 syntyneet Luokka:Elävät henkilöt
Cornelia Lister

Cornelia Lister (s. 26. toukokuuta 1994) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 513 heinäkuussa 2015 ja nelinpelissä sijalla 295 kesäkuussa 2015. Hän on voittanut urallaan 11 ITF-turnausta nelinpelissä. Lister pelasi WTA-turnauksen pääsarjassa ensimmäisen kerran Båstadin turnauksen nelinpelissä vuonna 2013. Hän sai turnaukseen villin kortin Jacqueline Cabaj Awadin kanssa. He hävisivät avauskierroksen ottelunsa super-tie-breakiin venyneessä ottelussa. == Lähteet == == Aiheesta muualla == * * Luokka:Ruotsalaiset tennispelaajat Luokka:Vuonna 1994 syntyneet Luokka:Elävät henkilöt
Jaujac

Jaujac on kunta itäisessä Ranskassa Ardèchen departementissa Rhône-Alpesin alueella. Vuonna 2021 siellä oli 1 259 asukasta. Sen nähtävyyksiä on keskiaikainen linna Château de Castrevieille.Tour de France 2015 ==Aiheesta muualla== ==Lähteet== Luokka:Ardèchen kunnat
International Harvester Scout

International Scout II on vuosina 1971–1980 valmistettu yhdysvaltalainen maastoauto. Valmistaja on International Harvester. Yhdysvaltalaiseen tapaan autoon oli saatavissa paljon lisävarusteita, esimerkiksi ilmastointilaite. Varustelutaso on melko hyvä aikansa maastoautoksi. Jousitus on perinteinen: sekä edessä että takana on jäykkä akseli ja pitkittäiset lehtijouset. Jousitus on kuitenkin suunniteltu maastokäyttöön. Alusta on panssaroitu. Scout II on suunniteltu liikkumaan maastossa ja sen maastoajo-ominaisuudet ovat hyvät.Tekniikan Maailma 4/1975, maastoautojen vertailu V8-moottorin iskutilavuus on 4976 cm³. V8:n isoin teho on 92,7 kilowattia /4000 r/min (eli 126 hv, tehonormi on SAE net joka vastaa Euroopassa käytettyä DIN-normia). Suurin vääntömomentti 369 Nm /2800 r/min (eli 37,6 kilopondimetriä). Vaihteisto on kolminopeuksinen automaattivaihteisto, joka autolehden vertailun perusteella soveltuu hyvin myös maastoajoon. Scout II:ssa on jakovaihteisto, jossa valitaan takaveto, nopea neliveto ja maastoon hidas neliveto. Pelkkään takavetoon siirrytään napalukkojen avulla. Maantieajossa käytettyyn nopeaan nelivetoon siirryttäessä takavedosta lukittuvat napalukot automaattisesti. Maastoajossa hitaaseen nelivetoon siirryttäessä kuljettajan pitää itse käydä vääntämässä napalukot kiinni eturenkaista, koska tällöin voimansiirron rasitus on paljon isompi. Tekniikan Maailman 4/1975 maastoautojen vertailussa International Scout II kiihtyi 0–100 km/t 18,6 sekunnissa. Huippunopeus on 142 km/t. == Mitat == Pituus 4200 mm Leveys 1780 mm Korkeus 1680 mm Akseliväli 2540 mm Raideleveys (edessä/takana) 1450 mm /1450 mm Omapaino 2005 kg == Lähteet == == Aiheesta muualla == Luokka:1970-luvun autot Luokka:International Harvester
Tarja Tenkula

Tarja Helena Tenkula, ent. Tenkula-Kylä-LiuhalaOlavi Jouslehto ja Jaakko Okker: Tamminiemestä Mäntyniemeen, s. 145. Porvoo-Helsinki: WSOY, 2000. (s. 28. helmikuuta 1961) on suomalainen sosiaalidemokraattinen poliitikko, joka toimii muun muassa SDP:n Vaasan piirin varapuheenjohtajana. Seinäjoelta kotoisin oleva Tenkula vaikutti Helsingin kunnallispolitiikassa yli 20 vuoden ajan, ennen paluutaan kotiseudulleen vuonna 2014. SDP:n varapuheenjohtajaksi Tenkula valittiin 1991 Helsingin puoluekokouksessa ja hän hoiti tehtävää vuoteen 1993 saakka.Puoluekokoukset, puheenjohtajat ja puoluesihteerit 1899 - SDP. Viitattu 20.7.2015. Ammatiltaan Tenkula on sairaanhoitaja. Vuoden 1994 presidentinvaalin edellä keväällä 1993 Tenkula kannatti jäsenäänestyksen järjestämistä puolueen presidenttiehdokkaasta.Jouslehto & Okker, s. 147. Lasse Lehtisen ehdotettua valtiosihteeri Martti Ahtisaarta Kalevi Sorsan vastaehdokkaaksi äänestykseen SDP:n presidenttiehdokkaasta Tenkula otti ensimmäisenä yhteyttä Ahtisaareen.Jouslehto & Okker, s. 278. 1.3.2021 Tenkula siirtyi asiantuntijatehtäviin Kuntaliittoon ja samalla jätti kaikki kunnalliset luottamustehtävät. == Lähteet == Luokka:Suomen Sosialidemokraattisen Puolueen poliitikot‎ Luokka:Helsingin kaupunginvaltuutetut Luokka:Seinäjoen kaupunginvaltuutetut Luokka:Vuonna 1961 syntyneet Luokka:Elävät henkilöt
Rian Johnson

Rian Craig Johnson (s. 17. joulukuuta 1973 Maryland) on yhdysvaltalainen käsikirjoittaja, tuottaja ja elokuvaohjaaja. Hän on käsikirjoittanut ja ohjannut elokuvat Brick (2005), The Brothers Bloom (2008), Looper (2012) sekä Veitset esiin – kaikki ovat epäiltyjä (2019). Lisäksi hän on ohjannut kolme televisiosarjan Breaking Bad jaksoa. Johnson on ohjannut ja käsikirjoittanut Tähtien sota -elokuvan Star Wars: The Last Jedi, joka sai ensi-iltansa joulukuussa 2017. Vuonna 2022 Johnson alkoi tehdä käsikirjoittamaansa 10-osaista elokuvasarjaa, rikosmysteerikomediaa Poker Face. == Filmografia == === Elokuvat === * Brick (2005) * The Brothers Bloom (2008) * Looper (2012) * Star Wars: The Last Jedi (2017) * Veitset esiin – kaikki ovat epäiltyjä (2019) * Glass Onion: Veitset esiin -mysteeri (2022) === Televisiosarjat === * Terriers (2010, 1 jakso) * Breaking Bad (2010-13, 3 jaksoa) * Poker Face (2022, 10 jaksoa) == Lähteet == ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1973 syntyneet Luokka:Elävät henkilöt
Itä–Länsi-ottelu 2012

Vuoden 2012 Itä–Länsi-ottelu oli järjestyksessään miesten 78. pesäpallon vuotuinen arvo-ottelu, joka pelattiin Sotkamon Hiukassa 20.–22.7. 2012. == Lähteet == * pesistulokset.fi - Miehet * pesistulokset.fi - Naiset * pesistulokset.fi - A-pojat * pesistulokset.fi - B-pojat * pesistulokset.fi - B-tytöt Luokka:Vuoden 2012 pesäpallo Luokka:Pesäpallon Itä–Länsi-ottelut Luokka:Sotkamon urheilutapahtumat
Tembo the Badass Elephant

Tembo the Badass Elephant on Game Freakin kehittämä ja Segan julkaisema tasohyppelypeli. Peli on julkaistu vuonna 2015 PlayStation 4:lle, Windowsille ja Xbox One:lle. ==Pelaaminen== Pelissä ohjataan hahmoa, jonka nimi on Tembo. Puoliksi kommando, kokonaan elefantti, sillä on monia erilaisia kykyjä/tapoja rynniä seinien ja muiden esteiden läpi. Peli on sivulta kuvattu tasohyppely, jossa pelaaja ohjaa kommando-elefanttia Temboa tämän yrittäessään pysäyttää pahan sotilasjärjestö Phantomin valloituksen. Itse pelin visuaallinen toteutus on tehty sarjakuvamaiseksi ja julkaisun yhteydessä tarjoaa 18 erilaista tasoa elefantille rymisteltäväksi läpi. == Aiheesta muualla == * Luokka:Vuoden 2015 videopelit Luokka:Windows-pelit Luokka:PlayStation 4 -pelit Luokka:Xbox One -pelit Luokka:Segan videopelit
Coux (Ardèche)

Coux on kunta itäisessä Ranskassa Ardèchen departementissa Rhône-Alpesin alueella. Se sijaitsee Ouvèzejoen laaksossa. Vuonna 2021 siellä oli 479 asukasta. Tämän keskiaikaisen kylän nähtävyyksiä on joen ylittävä, alkujaan 1300-luvulla rakennettu kaarisilta. Silta uudistettiin vuonna 1629.Kunnan kotisivut ==Aiheesta muualla== ==Lähteet== Luokka:Ardèchen kunnat
Stjarnan

Stjarnan Knattspyrnudeild eli Stjarnan on urheiluseura Garðabærin kaupungista. Erityisesti sillä on toimintaa jalkapallossa. Jalkapallossa Stjarnan pelaa Islannin korkeimmalla sarjatasolla Úrvalsdeildissä. Samoin Stjarnan pelaa myös naisten korkeimmalla sarjatasolla jalkapalloa. Miesten joukkue on voittanut Islannin mestaruuden kerran vuonna 2014. Lentopallossa joukkue on voittanut Islannin mestaruuden viidesti 2003, 2004, 2006, 2007 ja 2008 ==Lähteet== Luokka:Islantilaiset jalkapalloseurat Luokka:Islantilaiset urheiluseurat Luokka:Vuonna 1960 perustetut urheiluseurat
Koutaniemi (niemi)

Koutaniemi on niemi Kajaanissa, ja se sijaitsee saman nimisessä kylässä. Sen länsipuolella on Oulujärven Ärjänselkä, länsipuolella Paltajärvi, joka on samalla tasolla kuin Oulujärvi ja yhteydessä Oulujärveen. Alueella on lampia ja pieniä järviä, joista suurin on KattilajärviKattilajärvi, Kajaani; Järviwiki.Koutaniemi, niemi; Kansalaisen karttapaikka == Lähteet == Luokka:Kajaanin luonto Luokka:Suomen niemet
Panhard 24

Panhard 24 on vuosina 1964–1967 valmistettu kaksiovinen etuvetoinen keskikokoinen auto. Panhard 24 oli Panhardin viimeinen henkilöautomalli, jonka jälkeen Panhard-tehdas on keskittynyt erityisesti sotilasajoneuvojen valmistukseen. Mallia valmistettiin kaikkiaan 28 651 yksilöä. Suomeen 24-mallia ei tuotu. Louis Bionier muotoili Panhard 24:n ja se esiteltiin 23.6.1963. Ensimmäisenä mallivuonna 1964 24:stä oli kaksi mallia, 24 C ja 24 CT. Ne olivat nelipaikkaisia coupemalleja, joiden moottorin teho oli C:ssä 31 kW (DIN, 42 hv) ja CT:ssä 37 kW (DIN, 50 hv). Heikomman C-mallin valmistus loppui jo seuraavana vuonna. Tehokkaamman CT:n valmistus jatkui vuoteen 1967. Vuonna 1965 esiteltiin pidemmän akselivälin kaksioviset mallit 24 B ja 24 BT. B:ssä oli 31 kilowatin ja BT:ssä 37 kilowatin moottori. Vuotta myöhemmin esiteltiin samalla akselivälillä varustettu 24 BA-malli (31 kW), mutta se jäi harvinaiseksi malliksi, vain 161 valmistettua yksilöä. Muiden mallien valmistusmäärät painottuivat selvästi tehokkaamman moottorin (37 kW) malleihin: CT 14 181 ja BT 10 649 valmistettua yksilöä. 31 kW:n malleja valmistettiin varsin vähän: 24 C 1623 yksilöä ja 24 B 2037 valmistettua yksilöä. Kaikissa 24-malleissa on ilmajäähdytteinen nelitahtinen 2-sylinterinen bokserimoottori, jonka iskutilavuus on vain 848 cm³. Teho on joko 31 kW, 5250 r/min tai 37 kW, 5750 r/min, DIN. Tehokkaammankin mallin moottori on melko pieni keskikokoiseen autoon. Kaikissa Panhard 24-malleissa on täysin synkronoitu nelivaihteinen vaihteisto. 31 kW:n Panhard 24:n malleissa ovat rumpujarrut edessä ja takana, 37 kW:n CT ja BT-versioissa siirryttiin vuonna 1965 levyjarruihin edessä ja takana. Panhard 24:n huippunopeus on joko 135 km/t (31 kW) tai 150 km/t (37 kW). Panhard 24:n tuotanto päättyi 20.7.1967. Tekniikan Maailma 18/1964 esitteli lyhyesti Panhard 24 CT Coupe -mallia sivulla 53. Kokonaan Citroënin hallintaan huhtikuussa 1965 päätynyt Panhard lopetti henkilöautojen valmistuksen 1967, mutta Panhard 24:n tekniikkaa otettiin käyttöön esimerkiksi 1971 esitellyssä Citroën GS-mallissa. Malli Moottori Moottori Iskutilavuus Teho Vääntö Mallivuodet 24 C B2 848 cm³ 31 kW (42 hv) @ 5250 r/min ? Nm @ ? r/min 1964-1965 24 CT B2 848 cm³ 37 kW (50 hv) @ 5750 r/min ? Nm @ ? r/min 1964-1967 24 B B2 848 cm³ 31 kW (42 hv) @ 5250 r/min ? Nm @ ? r/min 1965 24 BT B2 848 cm³ 37 kW (50 hv) @ 5750 r/min ? Nm @ ? r/min 1965 24 BA B2 848 cm³ 31 kW (42 hv) @ 5250 r/min ? Nm @ ? r/min 1966 == Mitat == Malli C ja CT B, BT ja BA Pituus 4267 mm 4490 mm Leveys 1620 mm 1620 mm Korkeus 1220 mm 1220 mm Akseliväli 2286 mm 2550 mm Raideleveys (edessä / takana) 1295 mm / 1295 mm 1295 mm / 1295 mm Omapaino 830-840 kg 830-840 kg Luokka:Panhard Luokka:1960-luvun autot
José Maria Fonseca

José Maria Figueira Freire Veiga Fonseca (taiteilijanimeltään Zé Maria, s. 23. heinäkuuta 1982) on portugalilainen beachfutispelaaja, joka edustaa Portugalin beachfutismaajoukkuetta ja SC Bragaa.http://www.zerozero.pt/player.php?id=432620 Pelipaikaltaan 185 senttimetriä pitkä ja 75 kilogrammaa painava Zé Maria on laitapelaaja.http://www.beachsoccer.com/players/Jos%C3%A9%20Maria%20Fonseca Zé Maria saavutti Portugalin kanssa kultaa vuoden 2015 MM-kilpailuista Espinhosta.http://www.fifa.com/worldfootball/statisticsandrecords/players/player=297542/index.html Hänellä on lisäksi kaksi MM-pronssia vuosilta 2008 ja 2009. Vuonna 2015 Zé Maria saavutti pronssia myös Euroopan kisoista Bakusta.http://www.baku2015.com/athletes/athlete=fonseca-jose- maria-1019485/index.html?intcmp=# == Lähteet == Luokka:Portugalilaiset beachfutispelaajat Luokka:Vuonna 1982 syntyneet Luokka:Elävät henkilöt
Endomines

Endomines Finland Oyj on suomalainen malminetsintä- ja kaivosyhtiö, joka on keskittynyt kultamalmin etsintään ja kullan tuotantoon Suomessa. Endominesilla on malminetsintälupa Itä-Suomessa Karjalan kultalinjan alueella ja kaivoslupia tällä alueella. Ensimmäisen kultakaivoksensa Endomines avasi vuonna 2011 Ilomantsin Pampalossa, mihin yhtiön kaivostoiminta keskittyy edelleen. Yhtiöllä on omistuksia myös Yhdysvalloissa Idahossa ja Montanassa. Endomines listautui Tukholman pörssin päälistalle marraskuussa 2012 ja rinnakkaislistautui Helsingin pörssin päälistalle toukokuussa 2013. Joulukuussa 2022 Endomines AB sulautui tytäryhtiöönsä Endomines Finland Oyj:hin vastavirtasulautumisella ja listautui Nasdaq Helsingin pörssin päälistalle 20.12.2022. ==Lähteet== == Aiheesta muualla == * Endomines Luokka:Suomalaiset kaivosyhtiöt Luokka:Suomalaiset pörssiyhtiöt
Koutaniemi

Koutaniemi voi tarkoittaa seuraavia: ==Paikkoja== *Koutaniemi, kylä Kajaanissa *Koutaniemi, niemi Kajaanissa ==Henkilöitä== *Meeri Koutaniemi (s. 1987), suomalainen valokuvaaja *Mikko Koutaniemi (s. 1986), suomalainen maastohiihtäjä *Seppo Koutaniemi (s.1950), suomalainen arkkitehti
Avianca Cargo

Avianca Cargo on kolumbialainen rahtilentoyhtiö. Se perustettiin vuonna 1973 nimellä Tampa Cargo (Transportes Aéreos Mercantiles Panamericanos). Sen kotipaikka on José María Córdovan kansainvälinen lentoasema Kolumbian Medellínissä. Yhtiön muut solmukohdat ovat El Doradon kansainvälinen lentoasema Bogotássa, Miamin kansainvälinen lentoasema Miamissa ja Jorge Chávezin kansainvälinen lentoasema Limassa. Avianca osti yhtiön vuonna 2008, ja se nimettiin uudelleen vuonna 2013. == Laivasto == Joulukuussa 2017: * 6 Airbus A330-200F == Lähteet == Luokka:Kolumbialaiset lentoyhtiöt Luokka:Rahtilentoyhtiöt
Knut Munck

Knut Emil Robert Munck (4. huhtikuuta 1807 Vihti – 1. joulukuuta 1869 Ruotsinpyhtää) oli suomalainen prokuraattorin apulainen ja valtiopäivämies. Munckin vanhemmat olivat Vihdin Irjalassa maatilan omistanut eversti Claes Johan Munck (k. 1839) ja Kristina Elisabet Arnkihl. Hän pääsi ylioppilaaksi 1821 ja suoritti Turun akatemiassa tuomarintutkinnon 1826. Hän sai varatuomarin arvon 1833 ja kihlakunnantuomarin arvonimen 1838. Munck oli Turun hovioikeudessa ylimääräisenä notaarina 1827, senaatin talousosaston ylimääräisenä kopistina 1827–1831, yleisen kanslian kopistina 1831–1832, kansliatoimituskunnan kopistina 1832–1835 sekä oikeusosaston kopistina 1835–1838. Hän oli senaatin oikeusosastolla kanslistina 1838–1841, protokollasihteerinä 1841–1846, esittelijäsihteerinä 1846–1857, prokuraattorin sijaisena 1857–1861 ja prokuraattorin apulaisena 1861–1868. Munck oli myös siviilivirkakunnan leski- ja orpokassan asiamiehenä 1837–1838 ja sihteerinä 1838–1846. Hän omisti Ruotsinpyhtäällä Kullan tilan vuodesta 1855 alkaen. Munck osallistui aatelissäädyssä valtiopäiville 1863–1864. Munck oli naimisissa vuodesta 1841 Katarina Augusta Charlotta von Bornin kanssa. Luettu 20.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1807 syntyneet Luokka:Vuonna 1869 kuolleet
Robin Winkler

Robin J. Winkler (; Wén Lǔbīn; Pe̍h-ōe-jī: Bûn Ló͘-pin; s. 1954) on Yhdysvalloissa syntynyt taiwanilainen poliitikko, joka on Taiwanin vihreän puolueen jäsen, juristi ja ympäristöaktivisti. Luokka:Vuonna 1954 syntyneet Luokka:Elävät henkilöt Luokka:Taiwanilaiset poliitikot
Georg Adolf Wetterhoff

Georg Adolf Wetterhoff (6. heinäkuuta 1802 Asikkala – 30. kesäkuuta 1886 Hämeenlinna) oli suomalainen prokuraattorin apulainen ja laamanni. Wetterhoffin vanhemmat olivat Hämeen rykmentin everstiluutnantti Otto Fredrik Wetterhoff (1755–1808) ja Sofia Furuhjelm. Hän pääsi ylioppilaaksi 1818 ja suoritti Turun akatemiassa tuomarintutkinnon 1821. Hän sai varatuomarin arvon 1826 ja laamannin arvonimen 1837. Wetterhoff oli senaatin ylimääräisenä kopistina 1823–1826, prokuraattorintoimituskunnan kopistina 1826–1827 ja 2. Suomen tarkk'ampujaprikaatin 4. Heinolan tarkk'ampujapataljoonan sotatuomarina 1827–1831. Hän oli prokuraattorintoimituskunnan sihteerinä 1833–1846, prokuraattorin sijaisena 1846–1854 ja Uudenmaan ja Hämeen laamannikunnan laamannina vuodesta 1854 aina vuoteen 1868 saakka jolloin hän sai eron viran lakkauttamisen takia. Georg Adolf Wetterhoff oli naimisissa 1829–1868 Sofia Juliana Karolina Stjernvallin (k. 1868) kanssa. Heidän lapsiaan olivat Ruotsiin muuttanut kirjailija ja sanomalehtimies Karl Gustaf Wetterhoff (1832–1887), metsänhoitaja ja eräkirjailija Onni Wetterhoff (1835–1892), voimistelunopetuksen kehittäjänä tunnettu Mathilda Asp (1840–1920), hovioikeuden reistraattori Alexander Ernfrid Wetterhoff (1841–1901) ja Wetterhoffin kotiteollisuusopettajaopiston perustaja Fredrika Wetterhoff (1844–1905). Luettu 20.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1802 syntyneet Luokka:Vuonna 1886 kuolleet
”Et kuitenkaan usko...”

”Et kuitenkaan usko...” Ville Haapasalon varhaisvuodet Venäjällä on vuonna 2013 julkaistu haastattelukirja näyttelijä Ville Haapasalosta. Haastattelija on Kauko Röyhkä ja mukana on Juha Metson valokuvia Venäjältä. Kirjalle ilmestyi vuonna 2014 jatko-osa ”Et muuten tätäkään usko...”. == Lähteet == Luokka:Suomalaiset elämäkerrat ja muistelmat Luokka:Kirjat elokuvataiteesta Luokka:Vuoden 2013 kirjat
Xoneneua

Xoneneua on Laosin Huaphanin provinsissa sijaitseva kylä. Xoneneuassa on syntynyt Laosin nykyinen pääministeri Thongsing Thammavong. == Lähteet == Luokka:Laosin kylät
Erik Johan Synnerberg

Erik Johan Synnerberg (5. marraskuuta 1775 Turku – 12. toukokuuta 1845 Helsinki) oli suomalainen prokuraattorin apulainen, kihlakunnantuomari ja valtioneuvos. Synnerbergin vanhemmat olivat Turun kunnallispormestari, laamanni Sven Fredrik Synnerberg 7853 (yo 1755, † 1804) ja hänen ensimmäinen puolisonsa Lovisa Amalia Humble. Hän pääsi ylioppilaaksi 1789 ja suoritti Turun akatemiassa tuomarintutkinnon 1791. Hän sai laamannin arvonimen 1819. Synnerberg oli Turun hovioikeudessa ylimääräisenä notaarina 1793–1796, kanslistina 1796–1799 ja ylimääräisenä viskaalina 1799. Hän oli Turun kaupunginsihteerinä 1799–1805, maistraatinsihteerinä 1805–1808, vt. kunnallispormestarina 1808–1809 ja vakinaisena kunnallispormestarina 1809–1815. Tämän jälkeen Synnerberg oli Ahvenanmaan tuomiokunnan tuomarina 1816–1821, Hollolan tuomiokunnan tuomarina 1821–1845 ja samalla Turun hovioikeuden apujäsenenä 1816–1822, päätullijohtokunnan jäsenenä 1817–1821 ja senaatin prokuraattorin sijaisena 1822–1844. Hänestä tuli valtioneuvos vuonna 1838. Synnerberg oli naimisissa vuodesta 1801 Sofia Elisabet Charlotta von Knorringin kanssa. Luettu 20.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1775 syntyneet Luokka:Vuonna 1845 kuolleet
Erik Gustaf Baeckborg

Erik Gustaf Baeckborg (4. maaliskuuta 1781 Loviisa – 21. helmikuuta 1818 Turku) oli suomalainen prokuraattorin sijainen ja hovioikeuden asessori. Baeckborgin vanhemmat olivat Loviisan makasiininhoitaja ja kruununpolttimon tarkastaja, varalääninsihteeri Petter Johan Baeckborg (k. 1807) ja Margareta Sofia Södermark. Hän kävi Loviisan triviaalikoulua ja Porvoon lukiota, pääsi ylioppilaaksi 1797 ja suoritti Turun akatemiassa tuomarintutkinnon 1799. Hän sai varatuomarin arvon 1804, hovioikeudenasessorin arvonimen 1811 ja laamannin arvonimen 1817. Baeckborg oli Turun hovioikeudessa kanslistina 1806–1809, notaarina 1809–1810, varakanneviskaalina 1810, sihteerinä 1811–1812, asessorina 1812–1817 ja samalla päätullijohtokunnan jäsenenä 1812–1818 sekä senaatin prokuraattorinsijaisena 1817–1818. Luettu 20.7.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1781 syntyneet Luokka:Vuonna 1818 kuolleet
Sosiaalihuoltolaki

Suomen sosiaalihuoltolaki kuvaa, mitä kuntien sosiaalihuoltoon tulee kuulua ja miten sosiaalihuolto tulee järjestää. Sosiaalihuolto sivuaa muun muassa lastensuojelua. Sosiaalihuoltolaki on vuodelta 2014, ja se tuli voimaan vaiheittain vuosina 2015–2016Sosiaalihuoltolaki 1301/2014; Finlex. Edeltävä sosiaalihuoltolaki on vuodelta 1982Sosiaalihuoltolaki 710/1982; Finlex. == Katso myös == *Lastensuojelulaki == Lähteet == == Aiheesta muualla == *Uuden sosiaalihuoltolain soveltamisopas on ilmestynyt; Sosiaali- ja terveysministeriö *Uusi sosiaalihuoltolaki voimaan; YLE 1.4.2015 Luokka:Suomen laki Luokka:Lastensuojelu Suomessa
Toyopet

Toyopet on Toyotan käyttämä automerkki, jota Toyota käytti vuodesta 1947 1960-luvulle asti. Sen jälkeen Toyota-autotehdas on myynyt henkilöautoja Toyota-merkkisinä. Suomeen Toyopet-autoja ei ole tuotu. Maahantuonnin alkaessa Suomeen vuonna 1964 kaikki autot myytiin Suomessa Toyota-merkkisinä. Kuitenkin kahta vuotta aiemmin vuonna 1962 maahantuoja Korpivaara oli tuonut Suomeen kaksi Toyopet Tiaraa saadakseen kokemusta auton ominaisuuksista. Näitä kahta Toyopetia ei ollut tarkoitettu myytäväksi. Vuonna 1974 toinen Suomeen tuoduista Tiaroista oli säilynyt melko hyväkuntoisena ja sillä oli ajettu yli 200 000 km.Tekniikan Maailma 17/1974, sivu 142 Toinen alkuperäisistä Tiaroista on Toyotan maahantuojan kokoelmassa Vantaalla. Klassikot-lehti 04/2015, sivu 78 == Malleja == * Toyopet Corona xT1x 1956–1960 * Toyopet Corona xT2x-RT3x 1960–1969 * Toyopet Model SB 1947–1963 * Toyopet RS Crown 1955-1962 * Toyopet Tiara 1962-1965 == Lähteet == Luokka:Toyota Luokka:1950-luvun autot Luokka:1960-luvun autot
Amen Ra Films

Amen Ra Films on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perusti Wesley Snipes vuonna 1992.Amen Ra Films Bizapedia Viitattu 21.7.2015 Se yhteistuotti muun muassa kolme Blade-elokuvaa vuosina 1998–2004. ==Tuotantoa== Vuosi Elokuva Budjetti Tuotto Yhdysvalloissa Tuotto yhteensä 1998 The Big Hit $13 000 000 $27 007 143 $27 007 143 1998 Juuret Deltan sydämessä $5 672 903 $5 672 903 1998 Blade $45 000 000 $70 087 718 $131 183 530 1998 Futuresport 2000 Tuntematon vihollinen $60 000 000 $30 208 599 $40 400 425 2000 Disappearing Acts 2000 Nature Boy 2002 Blade II $54 000 000 $82 348 319 $155 010 032 2002 Teräskehä $20 000 000 $12 764 657 $15 220 548 2004 Blade: Trinity $65 000 000 $52 411 906 $128 905 366 ==Lähteet== ==Aiheesta muualla== *Amen Ra Films IMDb:ssä Luokka:Yhdysvaltalaiset elokuvayhtiöt
Gutbrod

Gutbrod oli saksalainen autojen, moottoripyörien ja maatalouskoneitten valmistaja. Yhtiön perusti Wilhelm Gutbrod Ludwigsburgissa vuonna 1926. Vuonna 1933 tehdas siirtyi läheiselle Stuttgartin Feuerbachin esikaupunkialueelle ja se valmisti vuosina 1933-1935 takamoottorisia Standard Superior -autoja. Sodan jälkeen tehdas valmisti Gutbrod Superior -autoja vuosina 1950-1954 yhteensä 7 726 kappaletta. Vähäisestä valmistusmäärästä huolimatta myös Suomeen tuotiin Gutbrod Superioreja noin 30-35 Gutbrod-kääpiöautoa Mobilisti 7/2009, sivu 7. Yksi näistä päätyi Tekniikan Maailman 5/1953 koeajoon. Gutbrod Superior on kaksipaikkainen kääpiöauto. Superiorin moottorin erikoisuus on polttoaineen ruiskutusjärjestelmä. Kaksitahtisen kaksisylinterisen 593 cm³ rivimoottorin teho on 15 kW (20 hv). Sylinterin halkaisija on 71 mm ja iskun pituus 75 mm. Vaihteisto on täysin synkronoimaton. Jousitus on melko pehmeä. Valonheittimet eli lamput ovat riittävän hyvät 80 km/t nopeuteen asti. Kiihdytys 0-80 km/t vie aikaa 34 sekuntia. Superiorin huippunopeus on vain 105 km/t.Tekniikan Maailma 5/1953, koeajo Gutbrod Superiorista oli myös pakettiautoversio Gutbrod Superior Kombi. Sen pituus on 3 550 mm, leveys 1 460 mm ja korkeus 1 515 mm. Muut mitat ovat samat kuin vakiomallissa. Kuormatilan mitat ovat 110 (pituus) x 110 (leveys) x 84 cm (korkeus). == Mitat == Pituus 3560 mm Leveys 1400 mm Korkeus 1365 mm Akseliväli 2000 mm Raideleveys (edessä / takana) 1130 mm Tyhjäpaino 705 kg == Lähteet == Luokka:Saksalaiset automerkit Luokka:Kääpiöautot
Silvër Horizon

__NOTOC__ Silvër Horizon on suomalaisen metalliyhtye Diablon kuudes studioalbumi, joka ilmestyi Suomessa Sakara Recordsin kautta 18. syyskuuta 2015. Odyssey Music Network julkaisi albumin Keski-Euroopassa 30. lokakuuta 2015. Albumi päätti yhtyeen seitsemän vuotta kestäneen levytystauon; edellinen albumi Icaros ilmestyi toukokuussa 2008. Silvër Horizonin kappaleet sävellettiin ja sanoitettiin siinä järjestyksessä kuin ne albumilla ovat.YouTube: Rainer Nygårdin haastattelu Sanoituksiltaan albumi on tieteiskertomus, joka perustuu löyhästi Harry Martinsonin vuonna 1956 ilmestyneeseen Aniaraan. Albumin äänitti ja miksasi Samu Oittinen Fantom- studiolla ja masteroi Mika Jussila Finnvox-studiolla. Kappaleesta ”Isolation” julkaistiin single ja musiikkivideo. Albumi nousi ilmestymisensä jälkeisellä viikolla 39/2015 Suomen albumilistan ensimmäiseksi. == Kappaleet == Sävellys ja sanoitus: Marko Utriainen ja Rainer Nygård, paitsi kappaleet 6 ja 9. # # # # # # # # # # == Kokoonpano == * Heikki Malmberg – rummut * Rainer Nygård – rytmikitara, laulu * Marko Utriainen – soolokitara * Aadolf Virtanen – basso, taustalaulu === Vierailijat === * Keijo Niinimaa, Samu Oittinen, Markku Kivistö, Tuomo Saikkonen, Kuisma Aalto, Niko Rauhala – taustalaulu * Jenna- Miia Kaivosoja – taustalaulu kappaleessa 10 * Ekaterina ”Lucky” Andryushina – naisääni kappaleessa 1 * Erkki Seppänen – miesääni kappaleissa 9 ja 10 === Tuotanto === * Samu Oittinen – äänittäjä, miksaaja * Mika Jussila – masteroija * Miikka Tikka – design * Harri Hinkka – valokuvat == Arvostelut == * Imperiumi.net: 9+Imperiumi.net * Inferno: * Kaaoszine.fi: 8/10Kaaoszine.fi * Keskisuomalainen: * Rumba: 7,3Rumba * Soundi: Soundi * V2.fi: V2.fi == Lähteet == == Aiheesta muualla == * ”Isolation”-musiikkivideo * Silvër Horizonin esittely kappale kappaleelta * * Luokka:Diablon albumit Luokka:Konseptialbumit Luokka:Vuoden 2015 albumit Luokka:Sakara Recordsin albumit
Mikael Salimäki

Mikael Salimäki (s. 27. elokuuta 1992Kasvattajarahan piirissä olevat pelaajat 2014 Hollola) on uransa lopettanut suomalainen jalkapalloilija. Hän oli pelipaikaltaan oikea laitapuolustaja, mutta pystyi pelaamaan myös laitalinkkinä ja keskuspuolustajana sekä vasemmalla laidalla. Salimäki on Lahden Reippaan kasvatti. Hän teki ensiesiintymisensä miesten otteluissa FC Kuusysissä riveissä Kakkosessa kaudella 2012. Seuraavaksi kaudeksi Kuusysin joukkueet siirtyivät FC Lahden nimen alle ja Salimäki jatkoi uudelleennimetyssä FC Lahti Akatemiassa. Hän pääsi kauden 2013 aikana myös kahdesti penkille Veikkausliigassa. Talvella 2014 Salimäki nousi FC Lahden edustuksen mukaan ja teki Veikkausliiga-debyyttinsä 4. toukokuuta ottelussa Seinäjoen Jalkapallokerhoa vastaan, tullen vaihdosta Matti Klingan tilalle 69. minuutilla ja tehden pääsarjauransa ensimmäisen maalin oltuaan kentällä viisi minuuttia. Viikkoa myöhemmin Salimäki solmi FC Lahden edustusjoukkueen kanssa yksivuotisen sopimuksen. Kauden 2014 päätteeksi Salimäki oli Veikkausliigaan nousseen FC KTP:n testissä. Hän ei kuitenkaan saanut sopimusta liigajoukkueen kanssa ja palasi Kakkosen FC Lahti Akatemiaan. ==Lähteet== Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Suruçin pommi-isku

Suruçin pommi-isku tapahtui Turkissa Suruçin kaupungissa Syyrian vastaisen rajan tuntumassa 20. heinäkuuta 2015. Itsemurhapommittajan laukaisema pommi räjähti noin kello 12.00 paikallista aikaa Amaran kulttuurikeskuksessa, jonne oli kokoontunut 300 turkkilaisen vasemmistopuolueen Ezilenlerin Sosyalist Partisin nuoriso-osaston jäsentä, joiden tarkoitus oli lähteä uudelleenrakentamaan kurdikaupunki Kobanea. Iskussa kuoli 32 henkilöä ja haavoittui yli 100. Tekijällä uskotaan olevan yhteyksiä Isis-järjestöön. == Tapahtumat == Surmansa saaneet olivat turkkilaisia ja kurdiopiskelijoita, mutta joukossa oli myös anarkisteja sekä muita vasemmistoaktivisteja. He olivat kokoontuneet Suruçiin viedäkseen humanitaarista apua 10 kilometrin päässä rajan toisella puolella sijaitsevaan Kobanên kaupunkiin, jonka hallinnasta oli vuoden verran käyty rajuja taisteluita sitä puolustaneiden kurdijoukkojen ja Isis-järjestön välillä. Silminnäkijähavaintojen mukaan pommi räjähti keskellä väkijoukkoa, kun tapahtuman osallistujat olivat kokoontuneet kulttuurikeskuksen pihamaalle antamaan julkilausumaa tiedotusvälineille. Pian Suruçissa tehdyn iskun jälkeen toinen itsemurhapommittaja räjäytti itsensä Rojavan kurdialueella Kobanén kaupungin tuntumassa sijaitsevalla rajanylityspisteellä surmaten kaksi kurditaistelijaa. ==Tekijä== Turkkilaisten viranomaisten mukaan pommi-iskun toteuttaja oli kurditaustainen Seyh Abdurrahman Alagoz Adıyamanin maakunnasta. Alagoz oli yksi niistä sadoista turkkilaisista ja kurdeista, joita ISIS oli rekrytoinut Adıyamanin maakunnasta.http://www.theguardian.com/world/2015/jul/22/turkey-blocks- twitter-to-stop-broadcast-of-suruc-bombing-images Viranomaisten mukaan Alagozin henkilöllisyys varmistettiin DNA-testillä. Paikallisen Radikal-lehden haastatteleman tekijän äidin mukaan hänen poikansa oli opiskellut Adıyamanin yliopistossa ja lähtenyt ulkomaille kuusi kuukautta ennen iskuja yhdessä veljensä kanssa. Reutersin haastatteleman turkkilaisviranomaisen mukaan hän oli matkustanut Syyriaan Isis-järjestöön kytköksissä olevan toisen järjestön avulla. Kurdipuolue HDP ilmoitti, että yksi pommi-iskun tekijöistä oli myös 20-vuotias nainen, joita poliisi oli vain muutama päivää ennen iskuja vapauttanut. Turkin poliisi oli sulkenut Twitterin kokonaan sinä päivänä, kun nainen oli vapautettu. == Seuraukset == Suruçin pommi-iskussa kuoli yhteensä 32 henkilöä ja haavoittui yli 100. Iskun jälkeen useissa eri kaupungeissa pidätettiin useita Isis-järjestön rekrytoijiksi ja jihadisteiksi epäiltyjä henkilöitä. Tapahtumat aiheuttivat Istanbulissa laajoja mellakoita vielä samana iltana, kun mielenosoittajat ottivat yhteen poliisin kanssa, syyttäen maan presidenttiä ja hallitusta Isis-järjestön tukemisesta. Mielenosoituksia järjestettiin myös useissa muissa eri kaupungeissa. Mielenosoittajat syyttivät Turkin hallitsevaa Oikeus ja kehitys -puoluetta liian vähäisestä toiminnasta Isis-järjestöä vastaan. == Lähteet == == Aiheesta muualla == Luokka:Isis- järjestön terrori-iskut Luokka:Vuoden 2015 terrori-iskut Luokka:Syyrian sisällissota Luokka:Terrori-iskut Turkissa
Suruç

Suruç (kurdiksi: Pirsûs) on Turkissa Şanlıurfan maakunnassa sijaitseva kaupunki. Se on aivan Syyrian rajalla noin 46 kilometrin päässä maakunnan pääkaupungista Şanlıurfasta. Syyrian Kurdistanissa sijaitsevaan Kobanêen on Suruçista matkaa 10 kilometriä. Kaupungin asukasluku on noin 59 000 ja koko piirikunnassa asuu noin 102 000 henkeä (2014). Suruç on alun perin sumerilaisten antiikin aikana perustama kaupunki. Se oli myöhemmin muun muassa roomalaisten, abbasidien sekä ristiretkeläisten hallussa. Vuodesta 1517 lähtien Suruç kuului Osmanien valtakuntaan, kunnes sen ensimmäisen maailmansodan jälkeen valtasivat ensin britit vuonna 1918 ja vuotta myöhemmin ranskalaiset. Nykyään Suruçin asukkaista suurin osa on kurdeja. == Katso myös == *Suruçin pommi-isku == Lähteet == Luokka:Turkin kaupungit
Ärjänselkä

Ärjänselkä on yksi Oulujärven kolmesta pääasiallisestä järvenselästä Kajaanissa, Paltamossa ja Vaalassa (ennen vuotta 2007 myös Vuolijoen kunnassa). Muut Oulujärven pääasialliset järvenselät ovat Niskanselkä ja Paltaselkä. Ärjänselkä kuten Niskanselkäkin on Suomen suurimpia sisävesilakeuksia ja muistuttaa merta.Ärjänselkä Reijo Heikkinen. Viitattu 21.7.2015. Ärjänselkä on arvion mukaan Suomen sisävesien suurin ulappa. Ärjänselän karttaan voi piirtää 80 neliökilometrin kokoisen ympyrän, jonka sisälle ei osu yhtään saarta.Ärjänsaari Retkipaikka. Viitattu 21.7.2015. Ärjänselän ja Niskanselän välissä on Manamansalo. Selästä pyydetään muikkua, haukea ja kuhaa.Ärjänselkä Kalalla Kainuussa. Viitattu 21.7.2015. == Lähteet == Luokka:Oulujärvi Luokka:Kajaanin luonto Luokka:Paltamon luonto Luokka:Vaalan luonto
Niskanselkä (Oulujärvi)

Niskanselkä on yksi Oulujärven kolmesta pääasiallisesta järvenselästä Vaalassa (muut Oulujärven pääasialliset järvenselät ovat Paltaselkä ja Ärjänselkä). Niskanselästä alkaa Oulujoki, joka laskee Perämereen. Niskanselkä kuten Ärjänselkäkin on Suomen suurimpia sisävesilakeuksia ja muistuttaa merta.http://www.reijoheikkinen.fi/tag/arjanselka/ == Lähteet == Luokka:Oulujärvi Luokka:Vaalan luonto
Paltaselkä

Paltaselkä on yksi Oulujärven kolmesta suuresta järvenselästä (muut pääasialliset selät ovat Niskanselkä ja Ärjänselkä). Paltaselkä poikkeaa selvästi muista: Ärjänselkä ja Niskanselkä ovat Suomen suurimpia sisävesilakeuksia ja muistuttavat merta,http://www.reijoheikkinen.fi/tag/arjanselka/ mutta Paltaselkä lahdelmineen on tyypillinen suomalainen järvenselkä ja muistuttaa esimerkiksi Saimaan vesialueita. Paltaselkä kuuluu pohjoisosaltaan Paltamoon, eteläosaltaan Kajaaniin. == Lähteet == Luokka:Oulujärvi Luokka:Paltamon luonto Luokka:Kajaanin luonto
Americans

Americans (The Americans) on yhdysvaltalainen draamasarja, jonka on luonut Joe Weisberg. Se kertoo kahdesta KGB-agentista, jotka esittävät amerikkalaista avioparia Washington D.C.:ssä kylmän sodan aikaan 1980-luvulla. Americans alkoi FX-kanavalla 30. tammikuuta 2013 ja päättyi 30. toukokuuta 2018. Sitä esitettiin yhteensä kuusi tuotantokautta. Suomessa viimeisen tuotantokauden ensimmäinen jakso esitettiin 23. syyskuuta 2018 MTV3-kanavalla. Sarja poistui Netflixin tarjonnasta huhtikuun lopulla 2021 Vuonna 2019 Americans palkittiin viimeisestä tuotantokaudestaan parhaan draamasarjan Golden Globella. == Näyttelijät == == Lähteet == == Aiheesta muualla == * * Luokka:2010-luvun yhdysvaltalaiset draamasarjat Luokka:Primetime Emmy -palkitut ohjelmat Luokka:Golden Globe -palkitut televisiosarjat Luokka:FX:n televisio-ohjelmat
The Americans

The Americans voi tarkoittaa ainakin seuraavia: * The Americans, valokuvaaja Robert Frankin valokuvakirja vuodelta 1958 * The Americans, Yhdysvaltain sisällissodan aikaan sijoittuva televisiosarja vuodelta 1961 * Americans (The Americans), vuonna 2013 alkanut televisiosarja, joka sijoittuu kylmän sodan aikaan.
Frida Kahlo -museo

thumb|Frida Kahlo -museon julkisivu Frida Kahlo -museo (espanjaksi Museo Frida Kahlo), on meksikolaisen taiteilijan Frida Kahlon elämää ja taidetta esittelevä museo. Se sijaitsee Coyoacánin hallintoalueella Méxicossa. Talo tunnetaan myös nimellä La Casa Azul (Sininen talo) ulkoseinien koboltinsinisen värin takia. Museossa on nähtävillä Frida Kahlon ja hänen miehensä Diego Riveran taidetta, heidän ystäviensä ja aikalaistensa kuten Marcel Duchampin ja Yves Tanguyn teoksia sekä Riveran keräämää esikolumbiaanista taidetta. Pariskunnan elämästä kertovat kotimuseon arkiset esineet. Esillä on mm. huonekaluja, työvälineitä, Kahlon pyörätuoli sekä vaatteita ja ortopedisia korsetteja. Museossa voi tutustua myös Kahlon päiväkirjoihin. Taiteilijan makuuhuoneessa säilytetään hänen tuhkauurnaansa. ==Kodista museoksi== Frida Kahlo syntyi nykyisin museona toimivassa talossa vuonna 1907. Hän asui siinä merkittävän osan elämästään, osin yhdessä Diego Riveran kanssa. Kahlo kuoli talossa vuonna 1954. Frida Kahlon kuoleman jälkeen vuonna 1955 Diego Rivera lahjoitti talon irtaimistoineen Meksikon kansalle, jotta se muutettaisiin museoksi. Kahlo oli esittänyt toiveen talon museoinnista jo vuosia ennen kuolemaansa. ==Rakennuksen vaiheita== Talon rakensi vuonna 1904 Frida Kahlon isä Guillermo Kahlo. Diego Rivera osti sen häneltä myöhemmin. Taloa remontoitiin useaan kertaan sinä aikana, kun Frida Kahlo ja Diego Rivera asuivat siinä. Siihen rakennettiin lisäosa vuonna 1947. Rivera suunnitteli muutostyöt ja johti niitä. Rakennus muistuttaa muodoltaan U-kirjainta. Sen keskellä on vihreä sisäpiha, jolla sijaitsee mm. Riveran rakentama pyramidi, jonka päällä esitellään esikolumbiaanisia kulttiesineitä. Kahlon ja Riveran taiteilijakodin kuuluisiin vieraisiin kuuluvat mm. Sergei Eisenstein, Nelson Rockefeller, George Gershwin sekä Lev Trotski, joka asui talossa vieraana saavuttuaan Meksikoon vuonna 1937. ==Lähteet== == Aiheesta muualla == Luokka:Méxicon rakennukset ja rakennelmat‎ Luokka:Kotimuseot
Rubén Plaza

Rubén Plaza Molina (s. 29. helmikuuta 1980 Ibi, Valencia) on espanjalainen maantiepyöräilijä. Hän kilpaili ammattilaisena 2001–2019. Hän voitti etapin Espanjan ympäriajossa 2005 ja 2015 sekä Ranskan ympäriajossa 2015. Hän voitti maantieajon Espanjan-mestaruuden 2003 ja 2009. Aktiiviuransa jälkeen hän on toiminut apulaisjoukkueenjohtajana Israel Cycling Academyssa. == Saavutuksia == Lähde: Pro Cycling Stats, Cycling Archives ;1997 :Maantieajon junioreiden Espanjan-mestaruus ;1998 :Aika-ajon junioreiden Espanjan-mestaruus ;2000 :Clasica Internacional Txuma, voitto ;2003 :Maantieajon Espanjan-mestaruus :Regio Tour, 5. etapin voitto ;2004 :GP de Ciclismo de Torres Vedras (Troféu Joaquim Agostinho), 5. etapin (aika-ajo) voitto ;2005 :Grand Prix Internacional Costa Azul, kokonaiskilpailun ja 2. etapin voitto :Vuelta a Murcia, 2. etapin (aika-ajo) voitto :Vuelta a Aragón, kokonaiskilpailun ja 4. etapin (aika-ajo) voitto :Espanjan ympäriajo, kokonaiskilpailussa viides, 20. etapin (aika-ajo) voitto, 9. etapilla (aika-ajo) toinen ;2006 :Vuelta a La Rioja, kokonaiskilpailussa toinen :Vuelta a Asturias, 5. etapin voitto :GP de Ciclismo de Torres Vedras (Troféu Joaquim Agostinho), 1. etapin voitto :Clasica a los Puertos de Guadarrama, voitto ;2007 :Vuelta a La Rioja, kokonaiskilpailun voitto ;2008 :Vuelta a la Comunidad Valenciana, kokonaiskilpailun voitto :Vuelta a la Comunidad de Madrid, 1. etapin (aika- ajo) voitto :Portugalin ympäriajo, kokonaiskilpailussa kolmas, prologin voitto ;2009 :Vuelta a Murcia, kokonaiskilpailussa toinen, 4. etapin voitto :Circuit de Lorraine, 3. etapin voitto :GP CTT Correios de Portugal, 2. etapin voitto :Maantieajon Espanjan-mestaruus ;2010 :Ranskan ympäriajo, kokonaiskilpailussa kymmenes, 16. etapilla kolmas :Espanjan ympäriajo, kokonaiskilpailussa 16:s ;2013 :Vuelta a Castilla y León, kokonaiskilpailun ja 3. etapin voitto ;2015 :Ranskan ympäriajo, 16. etapin voitto :Espanjan ympäriajo, 20. etapin voitto ;2018 :Vuelta a Castilla y León, kokonaiskilpailun ja 3. etapin voitto :Italian ympäriajo, 18. etapilla toinen == Lähteet == Luokka:Espanjalaiset maantiepyöräilijät Luokka:Vuonna 1980 syntyneet Luokka:Elävät henkilöt
Avianca Ecuador

Avianca Ecuador on ecuadorilainen lentoyhtiö, jonka kotipaikka on Quito. Se perustettiin vuonna 1985 nimellä AeroGal. Avianca Ecuador on Avianca Holdingsin omistuksessa yli 99-prosenttisesti. == Laivasto == Heinäkuussa 2015: * 6 Airbus A319-100 * 3 Airbus A320-200 == Lähteet == Luokka:Ecuadorilaiset lentoyhtiöt
Markus Suihkonen

Markus Suihkonen (s. 1993Hannu-Ilari Lampila, Komeat nuoret miesäänet olivat Mustakallio -laulukilpailun yllätys. Helsingin Sanomat 19.7.2015 Helsinki) on suomalainen bassolaulaja. Suihkonen on opiskellut Taideyliopiston Sibelius- Akatemiassa pääaineenaan laulumusiikki ja valmistunut Musiikin kandidaatiksi vuonna 2017. Timo Mustakallio -kilpailun yhteydessä vuonna 2015 Hannu-Ilari Lampila kirjoitti hänestä: ”...lähes sensaatiomaisen hyvä nuori bassolaulaja”. Hän voitti kilpailun.Hannu-Ilari Lampila, Mustakallio-voittaja innostui laulusta lukiossa. Helsingin Sanomat 21.7.2015 Suihkoselle myönnettiin Martti Talvela -säätiön apuraha 2015. Markus Suihkonen on ollut kiinnitettynä Opera VlaandereninOpera Vlaanderen Young Ensembleen kaudella 2017-2018 Belgian Antwerpenissa. Kausilla 2018–2020 Suihkonen laulaa Baijerin valtionoopperan oopperastudiossaAlleswasrechtist . Baijerin valtionooppera.. Hän on myös vieraillut Liègen Opéra Royal de Walloniessa. Suomen kansallisoopperassa Suihkonen laulaa Leporellon roolin Mozartin Don Giovannissa kevätkaudella 2020. Markus Suihkonen on esiintynyt orkestereiden solistina. 2019 hän esiintyi Radion sinfoniaorkesterin kanssa Helsingin juhlaviikoilla. Suihkosen isä on viola da gamban soittajana tunnettu Mika Suihkonen. Markus Suihkonen on opiskellut 15 vuotta sellon soittoa. Laulamisen hän aloitti Sibelius-lukiossa. Lisäksi hän on harrastanut rapia. Suihkosen opettajia ovat olleet Tom Nyman, Jaakko Ryhänen, Petteri Salomaa ja Mika Kares. == Roolit == * Giacomo Puccini: La bohème - Colline * Dmitri Shostakovits: Nenä (Hoc) - 4. talonmies/ 6. poliisi * W. A. Mozart: Don Giovanni - Komtuuri * W. A. Mozart: Figaron häät - Figaro * Tuomas Kantelinen: Mannerheim - mm. Kalle Lankinen * Aulis Sallinen: Kullervo - 2. mies * Erich Korngold: Das Wunder der Heliane - Der Pförtner * Gaetano Donizetti: Le Duc d'Albe - Daniel * Giuseppe Verdi: Falstaff - Pistola * Claude Debussy: Pelléas et Mélisande - Le Docteur, Le Berger * Richard Wagner: Parsifal - Titurel * W. A. Mozart: La Clemenza di Tito - Publio * Sergei Prokofjev: Peluri (Igrok, The Gambler) - Baron Wurmerhelm, 1st Englishman, Old gambler *Giuseppe Verdi: La Traviata - Ein Gärtner *Giuseppe Verdi: Otello - Ein Herold *Pjotr Tshaikovski: Iolanta - René *Giacomo Puccini: Tosca - Angelotti *Robert Schumann: Scenes from Goethe’s Faust - Mephistopheles *Richard Wagner: Lohengrin - Brabantische Edle *Hector Berlioz: La damnation de Faust - Brander *W. A. Mozart: Don Giovanni - Leporello ==Lähteet== * *https://www.markussuihkonen.com/ *https://www.staatsoper.de/en/biographies/detail-page/suihkonen-markus.html ===Viitteet=== Luokka:Suomalaiset bassot Luokka:Vuonna 1993 syntyneet Luokka:Elävät henkilöt
Bourg-de-Péage

Bourg-de-Péage on kunta itäisessä Ranskassa Drômen departementissa Auvergne- Rhône-Alpesin alueella. Se sijaitsee Isèrejoen varrella. Joen toisella puolella olevan Romans-sur-Isèren kaupungin kanssa muodostavat kaksoiskaupungin.Tour de France 2015 Kaupunki oli 1920-luvulla tärkeä hattuteollisuuden keskus, jonka Mossant-hatut olivat maailmankuuluja.Tour de France 2017 ==Aiheesta muualla== ==Lähteet== Luokka:Drômen kunnat
Zach Johnson

Zachary Harris "Zach" Johnson (s. 24. helmikuuta 1976 Iowa City, Iowa) on yhdysvaltalainen ammattilaisgolfaaja. Johnson aloitti ammattilaisuransa vuonna 1998, ja hän on ollut vuodesta 2004 lähtien mukana PGA Tourilla. Heinäkuussa 2015 Johnson oli maailmanrankingissa sijalla 12.http://www.owgr.com/Ranking/PlayerProfile.aspx?playerID=6986 Johnson on saavuttanut urallaan kaksi major-turnauksen voittoa. Ensimmäinen vuoden 2007 The Masters Tournamentistä ja toinen vuoden 2015 Britannian avoimista. Lisäksi Johnson on ollut parhaimmillaan kolmas PGA Championshipissä vuonna 2010, ja 30:s Yhdysvaltain avoimissa vuonna 2011. Johnson on saavuttanut ammattilaisurallaan yhteensä 28 voittoa. Hän on kuulunut myös useasti Yhdysvaltain Ryder Cup -joukkueeseen. Johnsonilla on omaa nimeänsä kantava säätiö, joka auttaa lapsia ja heidän vanhempiaan Iowan Cedar Rapidsissa.http://www.zachjohnsongolf.com/foundation.page == Lähteet == Luokka:Yhdysvaltalaiset golfaajat Luokka:Vuonna 1976 syntyneet Luokka:Elävät henkilöt
Séan Garnier

Arnaud "Séan" Garnier (s. 18. kesäkuuta 1984 Sens) on ranskalainen freestylejalkapalloilija. Garnier on yksi maailman tunnetuimpia freestylejalkapalloilijoita. Hänellä on sponsorisopimus Red Bullin kanssa.http://www.redbull.com/en/athletes/1331580266280/sean-garnier == Ura == Séan pelasi nuorempana jalkapalloa muun muassa Auxerressa ja Troyesissa, mutta hän joutui lopettamaan uransa vuonna 2004 kärsittyään useita loukkaantumisia.http://www.sean-garnier.com/biographie.php Séan opiskeli kuitenkin jalkapallokouluttajaksi ja kehitteli tyylin, jossa yhdistyvät jalkapallo ja breakdance. Vuonna 2008 hän voitti freestylejalkapallon maailmanmestaruuden Brasiliassa.http://www.sean-garnier.com/palmares.php Séan pelaa myös futsalia Ranskan liigan Kremlin Bicêtre Unitedissa, jossa hän on voittanut kertaalleen Ranskan cupin ja kaksi kertaa Ranskan liigan. Séan kuuluu myös englantilaiseen amatöörifutsalseuraan London United Futsal Clubiin, joka pelaa Englannin futsal-liigassa. Séan sai myös oman hahmon EA Sportsin FIFA Street 4 -peliin. Hahmo kuuluu yhteen pelin freestylejalkapallojoukkueista. == Saavutukset == === Freestylejalkapallo === * Maailmanmestaruus 2008 * 100-Contestin voitto 2008 * Beachfreestylen maailmanmestaruus 2010 * Ranskan mestaruus 2010, 2011, 2012 === PANNAfootball === * Ranskan mestaruus 2012 * MM-pronssimitali 2012 * 1v1-pannan MM-hopea 2014 * 3v3-pannan MM-hopea 2014 === Futsal === * Ranskan mestaruus 2010, 2015 * Ranskan cupin voitto 2014 == Lähteet == Luokka:Freestylejalkapalloilijat Luokka:Ranskalaiset jalkapalloilijat Luokka:Ranskalaiset futsalpelaajat Luokka:Vuonna 1984 syntyneet Luokka:Elävät henkilöt